Surringsklamper ble brukt til å surre den innvendige avstivningen fast til båtsiden. Spantene som ble lagt på innsiden, hviler på toppen av klampene fra bordene og er surret fast til disse. Avstanden mellom rekkene av surringsklamper er 98 cm, dette forteller hva rom- eller spantavstanden har vært i båten. I senere trebåter ble spantene holdt på plass med trenagler satt gjennom hull i båtsiden. Det er usikkert om bordene har vært sydd sammen eller sammenføyet med trenagler.